Chegaradan o‘tishda PZR-test manfiy chiqqani yoki koronavirusga qarshi to‘liq emlanganlik to‘g‘risidagi sertifikatni ko‘rsatish talab qilinadi. Foto: Kun.uz Qozog‘istonda epidemiologik vaziyat barqarorlashgani tufayli mamlakat chegarasini kesib o‘tish bilan bog‘liq joriy etilgan cheklovlar olib tashlanadi. Bu haqda Qozog‘iston bosh vaziri matbuot xizmati xabar qildi. Xabarda aytilishicha, 11 apreldan boshlab Qozog‘istonning O‘zbekiston, Qirg‘iziston va Rossiya bilan quruqlikdagi chegara o‘tkazuv punktlarida fuqarolarning chegarani kesib o‘tishiga nisbatan kiritilgan cheklovlar olib tashlanadi. Shuningdek, Qozog‘istonga aviaqatnovlar orqali kirishga qo‘yilgan barcha cheklovlar bekor qilinadi. Shu bilan birga, chegaradan o‘tishda PZR-test manfiy chiqqani yoki koronavirusga qarshi to‘liq emlanganlik to‘g‘risidagi sertifikatni ko‘rsatish talabi saqlab qolinadi.